CELEX: 62018CN0492
Language: hu
Date: 2018-07-27 00:00:00
Title: C-492/18. sz. ügy: A Rechtbank Amsterdam (Hollandia) által 2018. Július 27-én benyújtott előzetes döntéshozatal iránti kérelem – Openbaar Ministerie kontra TC

22.10.2018   
            
            
               HU
            
            
               Az Európai Unió Hivatalos Lapja
            
            
               C 381/7
            
         
      A Rechtbank Amsterdam (Hollandia) által 2018. Július 27-én benyújtott előzetes döntéshozatal iránti kérelem – Openbaar Ministerie kontra TC
      (C-492/18. sz. ügy)
      (2018/C 381/09)
      Az eljárás nyelve: holland
      
         A kérdést előterjesztő bíróság
      
      Rechtbank Amsterdam
      
         Az alapeljárás felei
      
      
         Felperes: Openbaar Ministerie
      
         Alperes: TC
      
         Az előzetes döntéshozatalra előterjesztett kérdések
      
      Az átadni kért olyan személynek, akinek esetében a szökés veszélye fennáll, az átadás céljából történő fogva tartásának az elfogásától számított 90 napon túli fenntartása, ellentétes-e az Európai Unió Alapjogi Chartájának 6. cikkével, amennyiben:
      
                  —
               
               
                  a végrehajtó tagállam a 2002/584/IB kerethatározat (1) 17. cikkét úgy ültette át, hogy annak értelmében az átadni kért személynek az átadás céljából történő fogva tartását minden esetben fel kell függeszteni, amint az európai elfogatóparancs végrehajtásáról szóló végleges határozat meghozatalára rendelkezésre álló 90 napos határidő lejárt, és ha
               
            
                  —
               
               
                  ugyanezen tagállam igazságügyi hatóságai a nemzeti jogot úgy értelmezik, hogy a határozathozatalra nyitva álló határidő felfüggesztésre kerül, amennyiben a végrehajtó tagállam igazságügyi hatósága úgy dönt, hogy előzetes döntéshozatal iránti kérelmet terjeszt a Bíróság elé, vagy hogy megvárja a végrehajtó tagállam valamely másik igazságügyi hatósága által előterjesztett előzetes döntéshozatal iránti kérelemre adandó választ, vagy pedig a kibocsátó tagállamban vagy pedig a kibocsátó tagállamban történő embertelen vagy megalázó bánásmód tényleges veszélyére figyelemmel elhalasztja az átadásról szóló határozathozatalt?
               
            
         (1)  Az európai elfogatóparancsról és a tagállamok közötti átadási eljárásokról szóló, 2002. június 13-i 2002/584/IB tanácsi kerethatározat (HL 2002. L 190., 1.o.; magyar nyelvű különkiadás 19. fejezet, 6. kötet, 34. o.).